Drogbeeld | FlintStoned
« As ‘n engel val…
Published November 15, 2009	Afrikaans 6 Comments
Sleutelwoordw:lewe, liefde, Mense
My lewe lank nog het ek gesoek na ‘n plekkie van rus. ‘n Skadukol waar daar lafenis wag. ‘n Koel bergstroom waar ek my voete kan was. ‘n Plek waar ek kaal kan hardloop, sing, en dans. Gelukkig kan wees.
Ek het al voorheen gedink ek het die ou plekkie gekry, maar dit was net ‘n droom.
Met tye moes ek oor dorings loop, kaalvoet skerp rotse aandurf met die hoop dat toevlug aan die einde van die pad sal wag. Mede reisigers het naamloos by my verby gedryf. Skimme, wasem……mis.
Een of twee van hulle het begin vorm kry, ek kon amper aan hulle vat. Iets tasbaar sou dit makliker maak, maar die lewe se “tong-in-die-kies” manier van doen het hulle soos dou-druppels in die son laat verdwyn.
Liefde is so, dit is ‘n drogbeeld wat in die verte sigbaar is, maar nooit besit kan word nie.
Ek het jou amper omhels. Ek was so naby aan my hart voor jou voete werp, my siel aan jou bloot lê. Ek is ‘n dromer, ook ‘n realis. My drome is dit wat my aanspoor om my realiteit te verwesenlik.
Hoor mooi wat ek sê.
My lewe, My realiteit, My hart.
My droom vir jou is alles wat mooi is, mag jy jou lafenis vind, en in iemand se “omgee” skadu rus.
Ek kan sien hoe jy oor die horison verdwyn, en ek weet dis verby…
6 Responses to “Drogbeeld”
1 mnr.muller November 16, 2009 om 9:55 vm
Knap geskryf, maar ek’s effens verward. Ek dog jy staan op trou? Dan is jou liefde mos allermins ‘n drogbeeld? Of mis ek nou iets?
Nietemin, wat van ‘n about page? 🙂
2 flintstoned November 16, 2009 om 11:25 vm
Hehehe, nee jy verstaan reg, ek is amper getroud. Ek skryf maar soms net omdat skryf, skryf is. 🙂
Omtrent die about page, ek is nog baie nuut met die blog ding maar ek sal kyk daarna. dalk kry ek dit reg!!!
3 mnr.muller November 16, 2009 om 12:24 nm
Aha, daar’s niks fout met skryf om skryf se onthalwe nie. Doe zo voort!
‘n About-page is maar net ‘n bietjie info oor wie/wat jy is/waaroor jy (beplan om te) blog.
4 bierpens November 16, 2009 om 3:56 nm
Lekker gelees … dankie … ek het dit opgetel op die afrikaans tag wat jy ingesit het …
5 flintstoned November 17, 2009 om 9:12 vm
Dankie bierpens, ek moet darem ook noem dat ek al so paar van jou skribbels ook gelees het, en man, dit raak my soms diep.
6 Sky November 18, 2009 om 8:42 nm
Baie nice. Ek is impressed. Alhoewel jy dit net geskryf het vir skryf se onthalwe is daar wel heelwat in wat met my praat. Hou so voort 🙂